EkBass/fiwiki-20250220-pages-articles huggingface dataset:
Kevytvesireaktori

Kevytvesireaktori (LWR, light water reactor) on ydinreaktori, jossa hidastinaineena (engl. moderator) toimii tavallinen vesi H2O, josta on poistettu epäpuhtaudet ja suoloja. Kevytvesireaktorissa vesi toimii myös jäähdytinaineena. Kevytvesireaktori kuuluu niin sanottuun termiseen reaktoriluokkaan, eli fissio tapahtuu esihidastetuilla eli termisillä neutroneilla. Tavanomainen kaupallisen voimalaitoksen uraanipolttoaine sisältää 3–5 % 235U:a. Sen fissiotodennäköisyys kasvaa silloin kun vapaiden neutronien liikettä hidastetaan hidastimella (engl. moderator) noin 0,025 eV:n liike-energiatasolle. Fission todennäköisyys kuitenkin laskee, jos neutronit ovat "liian hitaita" eli niiden liike-energia ei riitä fissiilin aineen hajottamiseen. Kevytvesihidasteisen reaktorin lämpötilan noustessa veden tiheys pienenee ja vähentää veden kykyä hidastaa neutroneja, jolloin myös fissioreaktioiden määrä aikayksikköä kohden vähenee. Toisin sanoen reaktori "hidastuu". Vesijäähdytteinen reaktori pyrkii siis luonnostaan rajoittamaan tehon nousua, eli sillä on negatiivinen takaisinkytkentä. Veden pitäminen nestemäisenä reaktorin käyttölämpötiloissa vaatii suuren paineen. Jos paine jostakin syystä häviää, voi vesi nopeasti höyrystyä, ja seuraksena voi olla höyryräjähdys. Kevytvesireaktorissa käytettävä polttoaine, uraanidioksidi UO2 saattaa olla pakattuna putkimaiseen zirkoniumsauvaan. Zirkonium ei normaalissa käyttötilanteessa reagoi veden kanssa, mutta mikäli zirkonium kuumenee liikaa jäähdytyksen pettäessä, se alkaa reagoidessaan veden kanssa hapettua, jolloin veden vetyosuus vapautuu. Tällöin on riski, että vety reagoi ilman hapen kanssa, ja tapahtuu vetyräjähdys. Joissain reaktorimalleissa mahdollinen ilma on syrjäytetty tai voidaan syrjäyttää inertillä kaasulla. Inerttinä kaasuna käytetään yleensä typpeä. Eräiden lähteiden mukaan Tšernobylin ydinonnettomuudessa osallisena olleen RBMK-reaktorin räjähdyksen syynä oli vetyräjähdys, joka johti paineen katoamiseen paineastiasta ja sitä seuranneeseen vesihöyryräjähdykseen paineenlaskun takia. Vetyräjähdys oli osatekijänä myös Fukushiman ydinonnettomuudessa. Kaikki Suomessa toiminnassa, rakenteilla tai suunnitteilla olevat reaktorit ovat kevytvesireaktoreita. Loviisan kaksi yksikköä ovat neuvostoliittolaisia VVER-reaktoreja, jotka ovat toiminnallisesti painevesireaktoreja. Vastaavaa joskin tehoiltaan suurempaa suunnitellaan Pyhäjoelle. Myös Olkiluoto 3 on painevesireaktori (EPR- reaktori). Olkiluodon kaksi vanhempaa yksikköä (OL1 ja OL2) ovat kiehutusvesireaktoreita. ==Kevytvesireaktorityypit== Yleisimmät kevytvesireaktorityypit ovat kiehutusvesireaktori ja painevesireaktori. Lisäksi suunnitteilla on ylikriittisellä vedellä jäähdytettyjä reaktoreita. Kiehutusvesityyppisen reaktorin höyry on radioaktiivista. Painevesireaktorissa sen sijaan toisiopiiri on täysin eristetty radioaktiivisesta ensiöpiiristä. Painevesireaktori eli PWR Kiehutusvesireaktori eli BWR * C polttoaine * M reaktori * B höyrystin (vain PWR) * P2 toisiopiirin pumppu (vain PWR) * D säätösauvakoneisto * V reaktoripaineastia * P1 tai P pääkiertopumppu * G generaattori * T turbiini * K lauhdutin Luokka:Ydinreaktorityypit
Pop Trash

Pop Trash on Duran Duranin vuonna 2000 julkaistu albumi. Se oli yhtyeen ensimmäinen albumi, jota ei julkaissut Capitol Records/EMI-levy-yhtiö, jonka kanssa he solmivat levytyssopimuksen vuonna 1981. Yhtye jätti Capitolin vuonna 1998 ja solmi sopimuksen Hollywood Recordsin kanssa. Albumia markkinoitiin heikosti, eikä se myynyt hyvin. Maaliskuussa 2001 Duran Duran ilmoitti, että yhtye oli irtisanonut sopimuksen Hollywood Recordsin kanssa. Duran Duran oli ilman levytyssopimusta muutaman vuoden. Albumin single Someone Else Not Me oli Ison-Britannian single-listalla parhaimmillaan vain sijalla 53. Latviassa se oli Top10-single. Levyn kansi on Andrew Dayn käsialaa. Albumin kanteen on kuvattu strassien peittämä auto, joka kuului Liberacelle. == Kappalelistaus == # "Someone Else Not Me" – 4:48 # "Lava Lamp" – 3:54 # "Playing with Uranium" – 3:51 # "Hallucinating Elvis" – 5:26 # "Starting to Remember" – 2:38 # "Pop Trash Movie" – 4:54 # "Fragment" – 0:49 # "Mars Meets Venus" – 3:07 # "Lady Xanax" – 4:53 # "The Sun Doesn't Shine Forever" – 4:51 # "Kiss Goodbye" – 0:41 # "Last Day on Earth" – 4:27 Ylimääräisiä kappaleita kansainvälisissä painoksissa: # "Un Autre Que Moi" ("Someone Else Not Me" ranskaksi) - 4:19 # "Alguien Que No Soy Yo" ("Someone Else Not Me" espanjaksi) - 4:16 # "Prototypes" - 6:17 == Soittajat == * Simon Le Bon – laulu * Warren Cuccurullo – kitara * Nick Rhodes – koskettimet === Muut soittajat === * John Tonks – rummut, sähköiset lyömäsoittimet * Steve Alexander – rummut * Greg Bissonette – rummut * Luis Conte – lyömäsoittimet Luokka:Duran Duranin albumit Luokka:Vuoden 2000 albumit Luokka:Hollywood Recordsin albumit
Antti Mykkänen

Antti Juhani Mykkänen (s. 31. maaliskuuta 1956 Pielavesi) on Kunnallisalan kehittämissäätiön asiamies, Pole-Kuntatieto Oy:n toimitusjohtaja ja Polemiikki -lehden päätoimittaja. Ennen tehtävään siirtymistään hän on toiminut muun muassa määräaikaisena Hannes Mannisen valtiosihteerinä sisäasiainministeriössä sekä Pohjois-Savon maakuntajohtajana. Mykkänen on ollut Suomen Keskustan ehdokkaana Euroopan parlamentin vaaleissa 2004. Silloin hän sai 24 475 ääntä tullen 23:ksi. ==Katso myös== *Kunta- ja palvelurakenneuudistus ==Lähteet== 2\. KAKS - Kunnallislan kehittämissäätiö https://kaks.fi/yhteys/ ==Aiheesta muualla== *PTT-katsaus 4/2005 "Miten hyvinvointipalvelut tulevaisuudessa" Luokka:Pohjois-Savon vaalipiiri Luokka:Suomen Keskustan poliitikot Luokka:Suomalaiset valtiosihteerit Luokka:Erityisavustajat Luokka:Vuonna 1956 syntyneet Luokka:Elävät henkilöt
Astronaut

Astronaut on Duran Duranin vuonna 2004 julkaistu albumi. Astronaut oli Duranin ensimmäinen alkuperäiskokoonpanollaan julkaisema studioalbumi sitten Seven and the Ragged Tiger -levyn vuonna 1983 (viimeisin studiolevytys oli A View to a Kill -single vuodelta 1985). Albumin ensimmäinen single, syys-lokakuussa 2004 julkaistu "(Reach Up For The) Sunrise" nousi Ison-Britannian single-listan sijalle kolme. Albumi itse debytoi ykkösenä Internet album -listalla (fyysiset albumit, joita ostettiin internet-kauppiaiden kautta), kolmantena Ison- Britannian albumilistalla ja sijalla 17 Yhdysvalloissa Billboard 200 -albumilistalla. Astronautin toinen single "What Happens Tomorrow" julkaistiin 31. tammikuuta 2005 ja se nousi sijalle 11 Isossa-Britanniassa. Kappaleesta "Nice" julkaistiin Euroopassa radiopromolevy. == Kappalelistaus == #"(Reach Up for the) Sunrise" – 3:27 #"Want You More!" – 3:39 #"What Happens Tomorrow" – 4:11 #"Astronaut" – 3:26 #"Bedroom Toys" – 4:01 #"Nice" – 3:33 #"Taste the Summer" – 3:55 #"Finest Hour" – 4:02 #"Chains" – 4:48 #"One of Those Days" – 3:52 #"Point of No Return" – 4:59 #"Still Breathing" – 5:59 == Arvostelut == * Desibeli.net: * Soundi: == Lähteet == Luokka:Vuoden 2004 albumit Luokka:Duran Duranin albumit Luokka:Don Gilmoren tuottamat albumit
Carlos Paião

Carlos Manuel de Marques Paião (1. marraskuuta 1957 Coimbra – 26. elokuuta 1988 Rio Maior) oli portugalilainen laulaja ja lauluntekijä. Hänen tuotantoonsa kuuluu noin viisisataa kappaletta. Paião syntyi Coimbrassa ja aloitti harmonikan soiton viisivuotiaana. Hän opiskeli lääketiedettä ja valmistui vuonna 1983. Vuonna 1981 hän edusti Eurovision laulukilpailussa Portugalia kappaleellaan ”Play-back”. Paião kuoli auto-onnettomuudessa vuonna 1988. Luokka:Portugalilaiset laulajat Luokka:Portugalilaiset lauluntekijät Luokka:Portugalin euroviisuedustajat Luokka:Vuoden 1981 euroviisuedustajat Luokka:Liikenneonnettomuudessa kuolleet Luokka:Vuonna 1957 syntyneet Luokka:Vuonna 1988 kuolleet
Herulit

Herulit () olivat germaaniheimo, joka oli luultavasti alun perin lähtöisin Itämeren rannoilta. Kansainvaellusajalla herulit liikkuivat ympäri Eurooppaa, ja heidän pääjoukkonsa asettui Krimin niemimaalle, jossa he sekoittuivat gootteihin. Osa heruleista asettui Frankeniin.Rantala 1993, s. 265 Herulijoukkoja palveli myös Bysantin armeijassa. Vuonna 267 herulit hyökkäsivät Aigeianmerelle ja tuhosivat useita Kreikan kaupunkejaCastrén & Pietilä-Castrén 2000, s. 213. Yksi heruliryhmä perusti noin vuonna 470 Pannoniaan kuningaskunnan, jonka langobardit kuitenkin kukistivat jo vuonna 510. Tämän jälkeen herulit sulautuivat vähitellen muihin kansoihin. == Lähteet == * Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4. * Rantala, Risto (toim.): Perustieto. Akateemisen tietosanakirja. Otava 1993. ISBN 951-1-12579-6 ===Viitteet=== Luokka:Germaaniheimot
Ten Black Years

__NOTOC__ Ten Black Years on saksalaisen thrash metal -yhtye Sodomin ensimmäinen kokoelma-albumi, joka julkaistiin vuonna 1996. == Kappaleet == === CD 1 === # # # # # # # # # # # # # # # # === CD 2 === # # # # # # # # # # # # # # # # # # # # == Aiheesta muualla == * * Luokka:Vuoden 1996 kokoelma-albumit Luokka:Sodomin albumit
’Til Death Do Us Unite

’Til Death Do Us Unite on saksalaisen thrash metal -yhtye Sodomin kahdeksas studioalbumi, joka julkaistiin vuonna 1997. ==Kappalelista== # # # # # # # # # # # # # # # ==Kokoonpano== * Tom Angelripper – laulu ja basso * Bernemann – kitara * Bobby Schottkowski – rummut == Aiheesta muualla == * * Luokka:Sodomin albumit Luokka:Vuoden 1997 albumit
Riccione

Riccione on kunta Adrianmeren rannalla, Riminin maakunnassa, Emilia-Romagnan alueella Italiassa. Riccione on suosittu matkailukohde, varsinkin nuorten keskuudessa, ja matkailu onkin sille tärkeä elinkeino. Kunta vetää puoleensa myös pyöräilyn harrastajia. == Lähteet == Luokka:Emilia-Romagnan kaupungit Luokka:Riminin maakunnan kunnat
Code Red

Code Red on saksalaisen thrash metal -yhtye Sodomin yhdeksäs studioalbumi, joka julkaistiin vuonna 1999. ==Kappalelista== # # # # # # # # # # # # # ==Kokoonpano== * Tom Angelripper – laulu ja basso * Bernemann – kitara * Bobby Schottkowski – rummut == Aiheesta muualla == * * Luokka:Sodomin albumit Luokka:Vuoden 1999 albumit
M-16 (albumi)

__NOTOC__ M-16 on Sodomin kymmenes studioalbumi, joka julkaistiin vuonna 2001. Albumin kappaleiden keskeinen aihe on Vietnamin sota. == Kappaleet == # # # # # # # # # # # Digipakin bonuskappaleet # * # :Kappaleet on otettu vanhalta demonauhalta. == Kokoonpano == * Tom Angelripper – laulu, basso * Bernemann – kitara * Bobby Schottkowski – rummut == Arvostelut == * Rock Hard: 8.5/10Rock Hard: Review == Lähteet == == Aiheesta muualla == * * Luokka:Sodomin albumit Luokka:Vuoden 2001 albumit
Cattolica

Cattolica on Adrianmeren rannalla, Riminin maakunnassa, Emilia-Romagnan alueella Italiassa sijaitseva kunta. Kunta on suosittu matkailukohde, turismin ollessa sille tärkeä elinkeino. Kaupunkiin rakennettiin 1930-luvulla kesäsiirtola ulkomailla asuvien italialaisten lapsia varten. Se on 2000-luvulla muutettu suureksi meri-aiheiseksi teemapuistoksi, jossa toimii yleisöakvaario. == Ystävyyskaupungit == * Hodonin (Tšekin tasavalta) * Saint- Dié-des-Vosges (Ranska) * Faches-Thumesnil (Ranska) == Lähteet == Luokka:Emilia-Romagnan kaupungit Luokka:Riminin maakunnan kunnat
Diamond Station

Diamond Station on Nerdeen toinen albumi (tosin debyyttialbumi julkaistiin vielä nimellä Nerdie, kokoonpano oli tosin melkein sama). Levyltä julkaistiin singleinä Broken Glass, Cold ja No Matter. Kahdesta ensimmäisestä tehtiin myös videot. Cold oli myös Levottomat-elokuvatrilogian kolmannen osan tunnussävelmä. Levyn sävellykset ja sanoitukset olivat laulaja Emilyn ja rumpali Annun käsialaa. Emily oli tehnyt biiseistä neljä (Can´t Really, Don´t, Cold & Easy It You´re Gone) ja Annu loput kuusi. Little Words-kappale on sama kuin debyyttialbumilla, vain uusi versio kyseisestä kappaleesta. == Kappaleet == # # # # # # # # # # == Arvostelut == * Desibeli.net: Desibeli.net * Soundi: Soundi == Lähteet == Luokka:Nerdeen albumit Luokka:Vuoden 2003 albumit Luokka:Jukka Immosen tuottamat albumit
Naisen tuoksu

Naisen tuoksu (Scent of a Woman) on vuonna 1992 ensi-iltansa saanut yhdysvaltalainen draamaelokuva, jonka on ohjannut Martin Brest ja käsikirjoittanut Bo Goldman. Se pohjautuu Giovanni Arpinon romaaniin Il Buio E Il Miele ja Dino Risin italialaiselokuvaan Naisen tuoksu (Profumo di donna, 1974). Elokuvan päärooleissa esiintyvät Al Pacino, Chris O'Donnell, James Rebhorn, Gabrielle Anwar ja Philip Seymour Hoffman. Naisen tuoksu kertoo yliopistoa varten valmistelevaa kurssia käyvästä opiskelijasta (Chris O'Donnell), joka ottaa työn sokean entisen armeijan upseerin (Al Pacino) avustajana. Elokuva voitti yhden Oscar-palkinnon ja kolme Golden Globea. Al Pacino sai parhaan miespääosan Oscar-palkinto ja parhaan miespääosan draamaelokuvassa Golden Globe -palkinto. Lisäksi Naisen tuoksu voitti parhaan draamaelokuvan ja parhaan käsikirjoituksen Golden Globe -palkinnot. == Rooliluettelo == == Palkintoja == === Oscar-palkinnot === *Paras miespääosa: Al Pacino Ehdokkaana: *Paras elokuva *Paras ohjaus: Martin Brest *Paras sovitettu käsikirjoitus: Bo Goldman === Bafta-palkinto === Ehdokkaana: *Paras sovitettu käsikirjoitus: Bo Goldman === Golden Globe -palkinnot === *Paras draamaelokuva *Paras miespääosa draamaelokuvassa: Al Pacino *Paras käsikirjoitus: Bo Goldman Ehdokkaana: *Paras miessivuosa: Chris O'Donnell == Aiheesta muualla == * Luokka:Vuoden 1992 yhdysvaltalaiset elokuvat Luokka:Yhdysvaltalaiset draamaelokuvat Luokka:Martin Brestin ohjaamat elokuvat Luokka:Yhdysvaltalaiset uudelleenfilmatisoinnit
Pauline Konga

Pauline Konga (s. 10. huhtikuuta 1970 Baringo, Kenia) on kenialainen kestävyysjuoksija. Kongan suurin saavutus on Atlantan olympialaisissa 1996 juostu 5 000 metrin juoksun hopeamitali. Kongan ennätys 3 000 metrin juoksussa on 8.37,76 http://www.alltime-athletics.com/w_3000ok.htm, 5 000 metrillä 14.47,51 http://www.alltime-athletics.com/w_5000ok.htm, 10 mailin maantiejuoksussa 52.30 http://www.alltime-athletics.com/w10milesroad.htm ja puolimaratonilla 1.09.33. http://www.alltime-athletics.com/whmaraok.htm ==Lähteet== Luokka:Kenialaiset kestävyysjuoksijat Luokka:Kenialaiset olympiamitalistit Luokka:Vuonna 1970 syntyneet Luokka:Elävät henkilöt
Walls Around

Walls Around on Nerdeen kolmas albumi, jolta on julkaistu singleinä ”Ivy”, ”Not There” (singlellä oli mukana myös kappaleet ”Even” (akustinen) ja ”Burning 4 U” (uusi versio debyyttialbumilla olleesta kappaleesta)) ja ”As You Are”. ”Ivy” - ja ”As You Are” -kappaleista on tehty videot, joista jälkimmäinen oli vauhdittamassa Amnestyn Joku Raja!-kampanjaa. Tällä levyllä laulaja Emily on kaapannut suurimman sävellys- ja sanoitusvastuun. Rumpali Annun tekemiä kappaleita on tällä levyllä on vain kolme, ”Just A Day”, ”Erase” ja ”As You Are”. Emily on tehnyt kappaleen ”Ivy” yhdessä kitaristi Lauran ja kosketinsoittaja Nupun kanssa, loput kappaleet hän on tehnyt yksin. == Kappaleet == # # # # # # # # # # # == Arvostelut == * Desibeli.net: Desibeli.net * Nyt.fi: Nyt.fi == Lähteet == == Aiheesta muualla == * Walls Around discogs.com -sivustolla Luokka:Nerdeen albumit Luokka:Vuoden 2005 albumit Luokka:Jukka Immosen tuottamat albumit
William Hoyt

William Welles Hoyt (7. toukokuuta 1875 – 1. joulukuuta 1954) oli yhdysvaltalainen seiväshyppääjä, joka voitti olympiakultaa vuoden 1896 olympialaisten seiväshypyssä tuloksella 3,30 metriä. Hän osallistui olympialaisissa myös 110 metrin aitajuoksuun; hän oli alkueränsä toinen eikä päässyt finaaliin. Seiväshypyn voittotulos 330 oli lajin ensimmäinen olympiaennätys. ==Lähteet== * ===Viitteet=== Luokka:Yhdysvaltalaiset seiväshyppääjät Luokka:Yhdysvaltalaiset olympiavoittajat Luokka:Vuonna 1875 syntyneet Luokka:Vuonna 1954 kuolleet
Talo jalavan varjossa

Talo jalavan varjossa () on James Ivoryn ohjaama brittiläinen draamaelokuva vuodelta 1992. Se oli Ivoryn kolmas elokuva, joka perustui E. M. Forsterin romaaniin – sitä edelsivät Hotelli Firenzessä ja Maurice. Käsikirjoituksen teki Ivoryn pitkäaikainen yhteistyökumppani Ruth Prawer Jhabvala ja elokuvan tuotti Ismail Merchant. Sitä pidetään yleisesti yhtenä Ivoryn parhaista elokuvista ja parhaana Forsterin teoksiin perustuvista elokuvista. Elokuvan pääosissa näyttelivät menestyksekkäästi Emma Thompson ja Anthony Hopkins. Thompson voitti roolistaan niin Oscarin, Baftan kuin vielä Golden Globe -palkinnonkin. Elokuvan tapahtumat sijoittuvat 1900-luvun alkupuolelle ja siinä seurataan kolmen eri yhteiskuntaluokista lähtöisin olevan perheen sosiaalisia suhteita ja konflikteja ja kuinka heidän kohtalonsa nivoutuvat yhteen. The New York Timesin kriitikot valitsivat Talon jalavan varjossa vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Palkinnot == === Oscar-palkinto === Voitetut Oscar-palkinnot: *Paras naispääosa: Emma Thompson *Paras sovitettu käsikirjoitus: Ruth Prawer Jhabvala *Paras lavastus: Luciana Arrighi, Ian Whittaker Oscar-ehdokkuudet: *Paras elokuva *Paras naissivuosa: Vanessa Redgrave *Paras ohjaus: James Ivory *Paras kuvaus: Tony Pierce-Roberts *Paras puvustus: Jenny Beavan, John Bright *Paras elokuvamusiikki: Richard Robbins === BAFTA-palkinnot === Voitetut BAFTA Film Award -palkinnot: *Paras elokuva *Paras naispääosa: Emma Thompson BAFTA-ehdokkuudet: *Paras miessivuosa: Samuel West *Paras naissivuosa: Helena Bonham Carter *Paras ohjaus: James Ivory *Paras sovitettu käsikirjoitus: Ruth Prawer Jhabvala *Paras kuvaus: Tony Pierce-Roberts *Paras leikkaus: Andrew Marcus *Paras puvustus: Jenny Beavan, John Bright *Paras maskeeraus: Christine Beveridge *Paras tuotantosuunnittelu: Luciana Arrighi === Golden Globe -palkinto === Voitetut Golden Globe -palkinnot: *Paras naispääosa draamaelokuvassa: Emma Thompson Golden Globe -ehdokkuudet: *Paras draamaelokuva *Paras ohjaaja: James Ivory *Paras käskirjoitus: Ruth Prawer Jhabvala == Lähteet == Luokka:Brittiläiset draamaelokuvat Luokka:Vuoden 1992 brittiläiset elokuvat Luokka:James Ivoryn ohjaamat elokuvat Luokka:BAFTA Film Award -palkitut elokuvat Luokka:Parhaan lavastuksen Oscar-palkinnon saaneet elokuvat Luokka:Parhaan naispääosan Oscar- palkinnon saaneet elokuvat Luokka:Parhaan sovitetun käsikirjoituksen Oscar- palkinnon saaneet elokuvat
Timothy Mack

Timothy (Tim) Mack (s. 15. syyskuuta 1972 Cleveland, Ohio) on yhdysvaltalainen seiväshyppääjä, joka voitti olympiakultaa Ateenan olympialaisissa 2004 tuloksella 595 cm. Hän on yksi niistä hyppääjistä, jotka ovat ylittäneet 6 metriä: hän hyppäsi ennätyksensä 601 voittaessaan IAAF:n yleisurheilufinaalin 2004. Mack sijoittui MM-kilpailuissa yhdeksänneksi Edmontonissa 2001 ja kuudenneksi Pariisissa 2003. Hän voitti Hyvän tahdon kisat 2001, Yhdysvaltojen sisäratojen mestaruuden 2002 ja 2010 ja olympiakarsinnat 2004. ==Katso myös== *Luettelo kuusi metriä ylittäneistä seiväshyppääjistä == Lähteet == Luokka:Yhdysvaltalaiset seiväshyppääjät Luokka:Yhdysvaltalaiset olympiavoittajat Luokka:Vuonna 1972 syntyneet Luokka:Elävät henkilöt
Traces of Me

Traces of Me on Anniina Karjalaisen, taiteilijanimeltään Anniinan, debyyttialbumi. Albumilta on julkaistu singleinä "Why (So Easily)", "Who's About to Cry Now" ja "Butterfly (In My Heart)". Albumilla on myös kappaleen "Who´s About To Cry Now" musiikkivideo. Albumilla kitaraa ja bassoa soittaa Juuso Rantasalo, rumpuja Kike Jokila sekä Jape Ylinikka ja koskettimia Juuso Rantasalo ja Mats Tärnfors. Taustalaulut hoitaa Anniina itse sekä Juuso Rantasalo. Kappaleet "Wait", "Guardian Angel" ja "Enough Of You" ovat Anniinan omia. Tuottaja Juuso Rantasalo on tehnyt kappaleet "Who´s About To Cry Now", "Burnin´" ja "Part-time Fun?". Mats Tärnfors on kirjoittanut kappaleet "Go Down In Flames", "Daytrader" ja Fredrik Willstrandin kanssa kappaleen "Why (So Easily)". Kappaleen "Butterfly (In My Heart)" tekijät ovat Petri Koskimäki sekä Hanna Salo ja "Keep Us Warm" -kappaleen on kirjoittanut Malmberg/Johansson/Axelsson -kolmikko. ==Kappaleet== Lähde: # # # # # # # # # # # ==Lähteet== Luokka:Vuoden 2005 esikoisalbumit Luokka:Suomalaiset pop rock -albumit Luokka:Suomalaiset alternative rock -albumit
Prithvi (ohjus)

Prithvi (sanskrit pṛthvī, maan jumalatar) on Intian lyhyen kantomatkan ballistinen ohjus (SRBM), joka lentää versiosta riippuen 150–300 kilometrin päähän. Ohjus on niin sanottu taistelukentän eli taktinen ohjus. Ohjuksen kehitystyö alkoi 1983 ja sen ensimmäinen koelaukaisu oli helmikuun 25. 1998 ja se tuli käyttöön Intian armeijassa 1994. Ohjuksen tekniikka on mahdollisesti peräisin neuvostoliittolaisesta SA-2-ohjuksesta. Hyötykuorma on riittävä ydinkärjen kuljetukseen. Ohjuksen tarkkuus on 500 metriä, mikä on suuri rasite, samoin se, että Prithvi III -ohjus käyttää nestemäistä polttoainetta, jonka käsittely pidentää ohjuksen laukaisuaikaa. == Mallit == * Prithvi I: taistelukärki 1 000 kg, kantomatka 200 km, käyttöön 1994 * Prithvi II: kantomatka 250 km, mahdollisesti kiinteä polttoaine, ilmavoimien käytössä, käyttöön 1996 * Prithvi III: 2-vaiheinen kiinteä+nestemäinen vaihe, kantomatka/hyötykuorma 350 km/1000 kg tai 600 km/500 kg tai 750 km/250 kg, ensimmäinen koelaukaisu 2001. Kantomatka riittää ohjuksen luokittelemiseen keskimatkan ohjukseksi. == Aiheesta muualla == Luokka:Lyhyen matkan ballistiset ohjukset
One Night in Bangkok

__NOTOC__ One Night in Bangkok on Sodomin kolmas livealbumi, joka julkaistiin 12. elokuuta 2003. == Kappaleet == === CD 1 === # # # # # # # # # # # # # === CD 2 === # # # # # # # # # # # == Kokoonpano == * Tom Angelripper – laulu, basso * Bernemann – kitara * Bobby Schottkowski – rummut == Arvostelut == * Allmusic: Allmusic review * Imperiumi.net: Imperiumi.net: Levyarvio * Metal Storm: 9.0/10Metal Storm: Album review == Lähteet == == Aiheesta muualla == * * Luokka:Vuoden 2003 konserttitallenteet Luokka:Sodomin albumit
Sodom (albumi)

__NOTOC__ Sodom on Sodomin yhdestoista studioalbumi, joka julkaistiin vuonna 2006. Angelripperin mukaan albumi on sen takia ”self-titled”, koska jokainen yhtye tarvitsee yhden ”self-titled”-albumin. Vinyyliversio on tuplavinyyli. == Kappaleet == # # # # # # # # # # # # Kamikaze Terrorize (bonuskappale vinyyliversiossa sekä Japanin CD-julkaisussa) == Kokoonpano == * Tom Angelripper – laulu, basso * Bernemann – kitara * Bobby Schottkowski – rummut == Arvostelut == * About.com: About.com: Album review * Allmusic: Allmusic review * Soundi: Soundi: Levyarvio == Lähteet == == Aiheesta muualla == * * Luokka:Sodomin albumit Luokka:Vuoden 2006 albumit
Kemiallinen tasapaino

Kemiallinen tasapaino on tilanne, jossa jatkuvasti reagoivan seoksen pitoisuudet eivät muutu ajan kuluessa. Käytännössä tämä johtuu siitä, että vaikka vastakkaisiin suuntiin etenevät reaktiot olisivat nopeita, ne ovat yhtä nopeita, jolloin nettoreaktiota ei tapahdu. Kemiallisessa tasapainossa reaktion Gibbsin energian muutos on 0. Tasapainoreaktioissa reaktionuolena käytetään kaksisuuntaista puolinuolta. :N2(g) + 3 H2(g) \rightleftharpoons 2 NH3(g) Kemiallisen tasapainon reaktionopeudet esimerkkireaktiolle ovat seuraavanlaiset, kun [A] ja [B] ovat reagenssien pitoisuudet: :A -> B: r1 = k1[A] :B -> A: r-1 = k-1[B] Nettoreaktionopeus on siis: :r = r1 \- r-1 = k1[A] - k-1[B] Tasapainossa nettoreaktio on nolla: :0 = k1[A] - k-1[B] :K = k1/k-1 = [B]/[A] Vakio k1/k-1 määritellään tasapainovakioksi. Massavaikutuksen lain mukaan se on kullekin kemialliselle reaktiolle ominainen vakio. Yleiselle tapaukselle voidaan johtaa: : K = Π([B]nbn)/Π([A]nan), kun reaktio on a1A1 \+ a2A2 \+ .. \rightleftharpoons b1B1 \+ b2B2 \+ .. missä osoittaja on tuotteiden ja nimittäjä lähtöaineiden mukaan määriteltyjen termien tulo; termit ovat komponenttien konsentraatiot potenssiin komponenttien stoikiometriakertoimet. Potenssiin korotus seuraa siitä, että komponentin A:n todennäköisyys osua tilavuuselementtiin kerran on suhteessa [A]:han. Jos tilavuuselementtiin pitää osua kaksi A-molekyyliä kerrallaan reaktiota varten, tämän todennäköisyys on ensimmäisen ja toisen elementtiin osumisen tulo, eli [A] kertaa [A], eli [A]2. K:n mittaamalla voi johtaa tasapainokonsentraatio toiselle reagenssille, kun toinen pitoisuus tiedetään. Esimerkiksi ammoniakille stoikiometriakertoimet ovat 1 typelle, 3 vedylle ja 2 ammoniakille: :N2 \+ 3H2 \rightleftharpoons 2NH3 josta :K = [NH3]2 / ([N2][H2]3) missä K on vakio, kun olosuhteet (lämpötila, paine) pidetään samana. Tasapainon paikkaa voi muuttaa muuttamalla lämpötilaa ja painetta. Kemiallinen tasapaino on äärimmäisen tärkeä elävän luonnon kemiassa, koska sen takia puskuriliuosten happamuus pysyy vakiona, esimerkkinä veri. ==Lähteet== == Aiheesta muualla == Luokka:Kemialliset reaktiot
Arena Center

Arena Center on liikuntapalveluja tarjoava yritys, jonka perustivat entiset salibandyn pelaajat Jarmo Perttilä ja Heikki Vienola vuonna 1993. Päätoimialana on salibandykenttien tarjoaminen vastiketta vastaan erilaisille yhteisöille, mutta halleissa on myös mahdollista harrastaa futsalia (salijalkapallo), käsipalloa ja sulkapalloa. Lisäksi yritys toimii alan maahantuojana. Vuonna 2003 Arena Centerillä oli lähes kolme miljoonaa liikunnallista käyntikertaa. Yrityksen toimitusjohtajana toimii Tapanilan Erän miesten joukkueen valmennuksestakin tuttu Petteri Bergman. == Historia == Yrityksen toiminta alkoi 1993 Helsingin Vartiokylässä, jossa se vuokrasi yhtä salibandykenttää yhteisöjen käyttöön. Vuosien mittaan toiminta laajeni, ja syksyllä 1999 Arena Center toimi neljässä toimipisteessä kenttien kokonaismäärän ollessa 28. Samana vuonna yritys kuitenkin joutui sulkemaan kaksi toimipistettään, ja maaliskuuhun 2002 asti yritys toimi kahdessa pisteessä, Tapiolassa ja Ruskeasuolla. Maaliskuussa 2002 avattiin Myllypuron toimipiste, jonka yhteydessä toimii myös kuntokeskus ja keilahalli. Vajaa vuotta myöhemmin 8.1.2003 myös Hakaniemeen avattiin uusi toimipiste, jossa oli neljä salibandykenttää, yksi sählykenttä ja kuntokeskus. Tapiolan halli suljettiin 30.4.2004 ja Kaarelaan avattiin uusi liikuntakeskus 1.10.2021. Nykyään toimintaa on neljässä toimipisteessä. Vuonna 2018 yrityksen liikevaihto oli 5,5 miljoonaa euroa ja se työllisti 55 henkilöä. == Toimipisteet == Yrityksellä on toimipisteet Myllypurossa, Hakaniemessä, Ruskeasuolla ja Kaarelassa. == Lähteet == ==Aiheesta muualla== * Arena Centerin virallinen sivu Luokka:Suomalaiset liikunta-alan yritykset Luokka:Suomen salibandy Luokka:Myllypuro
Saana Anttila

Saana Anttila (s. 10. helmikuuta 1982) on Suomen Neito 2005. Anttila valittiin myös Miss Model of the Worldiksi 2003, ja hän oli samana vuonna Miss Suomi -kilpailun finaalissa sisarensa Jenni Anttilan kanssa. Syksyllä 2006 Saana Anttila aloitti opinnot Poliisikoulussa. Hän on työskennellyt nuorempana konstaapelina Espoossa ja Vaasassa ja on nykyään rikostutkijana. Hänellä on kolme lasta. == Lähteet == * Missi-Saana: Saan vauvan! === Viitteet === Luokka:Suomalaiset missit Luokka:Vuonna 1982 syntyneet Luokka:Elävät henkilöt
Diana Anttila

Diana Anttila (s. 18. toukokuuta 1984) on suomalainen laulaja, tanssija ja näyttelijä. Hän on näytellyt muun muassa Helsingin kaupunginteatterin Grease- musikaalissa, televisiosarjassa Pieni rakkaustarina ja elokuvassa FC Venus. Hän sijoittui vuoden 1999 Syksyn sävel -laulukilpailussa neljänneksi kappaleella Viva Pedro. Samana vuonna julkaistiin myös singlet Vihree mies ja Rakkauden top ten. Keväällä 2005 Anttila osallistui Miss Bikini of the Universe -kilpailuun ja voitti Miss Pearl -tittelin, joka toi hänelle paikan toukokuussa 2005 pidettyyn Miss Pearl of the World -finaaliin Turkkiin. Anttilan vanhemmat sisaret Jenni Anttila ja Saana Anttila ovat myös olleet erilaisissa missikisoissa. Diana Anttila on saavuttanut menestystä tanssijana. Hänellä on kuusi showtanssin SM-mitalia, joista kaksi on kultaisia. Hän lauloi Playa-nimisessä yhtyeessä ja tanssii muun muassa Miss Divet-nimisen drag- artistin taustalla. Diana opettaa myös tanssia Hyvinkäällä ja Riihimäellä ja laulaa Dannyn taustalla, sekä näyttelee kesäteattereissa. Diana Anttilan isoisoisä oli oopperalaulaja ja elokuvanäyttelijä Yrjö Ikonen, ja isotäti Gerda Ryselin, Svenska Teaternin operettitähti. Myös Ansa Ikonen on hänelle sukua. ==Levytyksiä== *Vihree mies *Rakkauden top ten *Viva Pedro * Joulupukki matkaan jo käy == Lähteet == ==Aiheesta muualla== * * Mediamusiikki: Diana Max Luokka:Suomalaiset näyttelijät Luokka:Suomalaiset laulajat Luokka:Vuonna 1984 syntyneet Luokka:Elävät henkilöt
Nonaani

Nonaani eli n-nonaani (C9H20) on 9-hiilinen suoraketjuinen alkaani. Se on normaaliolosuhteissa olomuodoltaan väritön neste. Nonaanin rakennekaava on CH3(CH2)7CH3, moolimassa 128,2 g/mol, sulamispiste −51 °C, kiehumispiste 150,8 °C, tiheys 0,7 g/cm3, leimahduspiste 31 °C, itsesyttymislämpötila 205 °C ja CAS-numero 111-84-2. Nonaania voidaan käyttää orgaanisen kemian synteeseissä. == Isomeerit == Nonaanilla (C9H20) on 35 isomeerista muotoa: * Nonaani (n-nonaani) * 2-metyylioktaani CAS-numero 3221-61-2 * 3-metyylioktaani CAS- numero 2216-33-3 * 4-metyylioktaani CAS-numero 2216-34-4 * 2,2-dimetyyliheptaani CAS-numero 1071-26-7 * 2,3-dimetyyliheptaani CAS-numero 3074-71-3 * 2,4-dimetyyliheptaani CAS-numero 2213-23-2 * 2,5-dimetyyliheptaani CAS-numero 2216-30-0 * 2,6-dimetyyliheptaani CAS-numero 1072-05-5 * 3,3-dimetyyliheptaani CAS-numero 4032-86-4 * 3,4-dimetyyliheptaani CAS-numero 922-28-1 * 3,5-dimetyyliheptaani CAS-numero 926-82-9 * 4,4-dimetyyliheptaani CAS-numero 1068-19-5 * 3-etyyliheptaani CAS-numero 15869-80-4 * 4-etyyliheptaani CAS-numero 2216-32-2 * 2,2,3-trimetyyliheksaani CAS-numero 16747-25-4 * 2,2,4-trimetyyliheksaani CAS-numero 16747-26-5 * 2,2,5-trimetyyliheksaani CAS-numero 3522-94-9 * 2,3,3-trimetyyliheksaani CAS- numero 16747-28-7 * 2,3,4-trimetyyliheksaani CAS-numero 921-47-1 * 2,3,5-trimetyyliheksaani CAS-numero 1069-53-0 * 2,4,4-trimetyyliheksaani CAS- numero 16747-30-1 * 3,3,4-trimetyyliheksaani CAS-numero 16747-31-2 * 2-metyyli-3-etyyliheksaani CAS-numero 16789-46-1 * 2-metyyli-4-etyyliheksaani CAS-numero 3074-75-7 * 3-metyyli-3-etyyliheksaani CAS-numero 3074-76-8 * 3-metyyli-4-etyyliheksaani CAS-numero 3074-77-9 * 2,2,3,3-tetrametyylipentaani CAS-numero 7154-79-2 * 2,2,3,4-tetrametyylipentaani CAS-numero 1186-53-4 * 2,2,4,4-tetrametyylipentaani CAS-numero 1070-87-7 * 2,3,3,4-tetrametyylipentaani CAS-numero 16747-38-9 * 2,2-dimetyyli-3-etyylipentaani CAS-numero 16747-32-3 * 2,3-dimetyyli-3-etyylipentaani CAS-numero 16747-33-4 * 2,4-dimetyyli-3-etyylipentaani CAS-numero 1068-87-7 * 3,3-dietyylipentaani CAS-numero 1067-20-5 == Lähteet == == Aiheesta muualla == * *PubChem: Nonane *Human Metabolome Database (HMDB): Nonane *Constitutional Isomers of Alkanes *Liber Herbarum: N-Nonane Luokka:Alkaanit
Perhonen (albumi)

Perhonen on Popstars-kykyjenetsintäkilpailun suomalaisessa versiossa muodostetun Janen vuonna 2005 ilmestynyt debyyttialbumi. Albumi menestyi odotettua heikommin ja myi noin 10 000 kappaletta. Albumin paras sijoitus albumilistalla oli yhdeksäs. Listalla se oli kymmenen viikkoa. Albumin ensimmäinen single, "Valvon" nousi Suomen virallisen singlelistan ykköseksi. Toisesta singlestä "Perhonen" tehtiin musiikkivideo, joka oli mukana kolmannella "Entinen"-singlellä. "Perhonen" oli parhaimmillaan Suomen singlelistan kolmantena. ==Kappaleet== Kaikki kappaleet säveltänyt ja sanoittanut Risto Asikainen, ellei toisin mainittu. # # # # # # # # # # # == Lähteet == Perhonen Perhonen Luokka:Risto Asikaisen tuottamat albumit
Chronic Town

Chronic Town on R.E.M:n vuonna 1982 julkaistu esikois-EP. Se oli Radio Free Europe -debyyttisinglen jälkeen yhtyeen seuraava julkaisu. R.E.M:n alkuvaiheen tuotannon tyypilliset tunnusmerkit olivat olemassa jo tällä levytyksellä: rämisevät kitarat, arpeggio-soinnut, mumisevat epäselvät sanoitukset, jotka käsittelivät kaikkea muuta kuin normaaleja pop-musiikin aiheita (eli rakkautta ja ihmissuhteita). == Äänityssessiot == EP:n ensimmäiset äänitykset tehtiin 2. ja 3. lokakuuta 1981 Drive-In -studiolla Winston-Salemissa Pohjois- Carolinassa. Silloin äänitettiin "1,000,000", "Ages Of You", "Gardening At Night", "Carnival Of Sorts", "Stumble", "Shaking Through", "White Tornado" ja "9-9". Näistä "1,000,000" ja "Stumble" päätyivät EP:lle. Seuraavien päivien aikana levyn tuottaja Mitch Easter miksasi levytetyt raidat. Yhtye palasi samaan studioon 27. - 28. tammikuuta 1982, jolloin nauhoitettiin "Wolves, Lower" (nopea versio), "Carnival Of Sorts" ja "Catapult". Tämän session "Carnival Of Sorts" päätyi Chronic Townille. Maaliskuussa 1982 Mitch Easter miksasi Drvie-In -studiolla EP:n raidat ja masteroi yhdessä Greg Calbin kanssa ne Sterling Sound -studiolla New Yorkissa. 31\. toukokuuta I.R.S. Records ilmoitti tehneensä viiden levyn sopimuksen R.E.M:n kanssa. Seuraavana päivänä yhtye palasi studioon yhdessä Easterin kanssa äänittämään hitaan version "Wolves, Lowerista" sekä "Gardening At Nightista" version johon on lisätty laulu ja akustinen kitara lokakuun 1981 versioon. Seuraavana päivänä 2. kesäkuuta Easter ja Don Dixon miksasivat edellisen päivän "Wolves, Lower" -äänitteen. == Julkaisu == Chronic Town julkaistiin Yhdysvalloissa 24. elokuuta 1982 (alkuperäinen suunnitelma oli 10. elokuuta). Samana päivänä R.E.M. antoi haastattelun sanfranciscolaiselle KQAK-FM radioasemalle ja esiintyi kaupungissa Old Waldorfissa. R.E.M. itse ei ollut tyytyväinen äänitteeseen, kun se julkaistiin, mutta fanit ja kriitikot kiittivät yhtyettä. Vuonna 1987 Chronic Town julkaistiin osana harvinaisuuskokoelman Dead Letter Office CD-versiota. == Kappalelistaus == #"1,000,000" – 3:06 #"Stumble" – 5:40 #"Wolves, Lower" – 4:10 #"Gardening at Night" – 3:29 #"Carnival of Sorts (Box Cars)" – 3:54 == Soittajat == * Peter Buck – kitara * Mike Mills – basso * Michael Stipe – laulu * Bill Berry – rummut Luokka:Vuoden 1982 EP:t Luokka:R.E.M:n albumit
Rantasalmen kirkko

Rantasalmen kirkko on alun perin arkkitehti Josef Stenbäckin suunnittelema kirkkorakennus Rantasalmella Etelä-Savossa. Se valmistui 1904 ja paloi 1984.Rantasalmen seurakunta: Kirkko Viitattu 20.7.2014. Kirkon uudelleenrakentamiskorjaukset suunnitteli arkkitehti Carl-Johan Slotte. Hänen suunnitelmiensa pohjalta kirkkoa uudelleen rakennettaessa käytettiin hyväksi kirkon palossa säilyneitä seinärakenteita. == Palanut kirkko == Josef Stenbäckin suunnittelema punatiilinen Rantasalmen kirkko rakennettiin 1900–1904. Muodoltaan kirkko oli päätytornillinen pitkäkirkko, jossa oli lähempänä kuoripäätyä leveä poikkilaiva. Kirkko edusti uusgotiikkaa ja tavoitteli katedraalimaisuutta. Tämä tunnelma sekä ”stenbäckmäisyys” on kadonnut suuriksi osiksi kirkon nykyisistä sisätiloista. Istumapaikkoja kirkossa oli ennen uudelleenrakentamista 2 50030 vuotta Rantasalmen seurakunnan palveluksessa: urut ja kanttori YLE 6.2.2012. Viitattu 20.7.2014. ja Hans Heinrichin rakentamissa uruissa oli 37 äänikertaa. Alttaritaulun oli maalannut Louis Sparre 1906 ja se kuvasi Kristusta Emmauksen tiellä. Kellot olivat vuosilta 1786 ja 1904. Rantasalmen kirkko oli mahtavampia ja mahdollisesti paikkamäärältään suurin Stenbäckin kaikkiaan 35 kirkosta. Kirkko paloi salaman sytyttämänä 27. kesäkuuta 1984. == Uudelleenrakentaminen == Kirkko rakennettiin uudelleen säilyneiden seinien sisäpuolelle Carl-Johan Slotten suunnitelmien mukaan ja vihittiin käyttöön loppiaisena 1989.Rantasalmen seurakunta: Kirkko Viitattu 20.7.2014. Kirkon alttaritaulun paikalla olevan taideteoksen on suunnitellut Pauno Pohjolainen. Uruissa on 41 äänikertaa, ja ne rakensi Veikko Virtasen urkutehdas 1990. Istumapaikkoja on noin 500 ja lehterille mahtuu vähän yli 200 ihmistä. Kirkon ulkomuoto ja yksityiskohdat ovat hyvin samantapaiset kuin ennen uudelleenrakennusta. Suurimmat muutokset ovatkin tapahtuneet kirkon sisätiloissa. Niiden ilmeen täydellisen muuttumisen johdosta ei voida yleisesti sanoa, pitäisikö Rantasalmen nykyisestä kirkosta puhua kokonaan eri kirkkona kuin Josef Stenbäckin suunnitelmien mukaan 1904 rakennetusta kirkosta. Kirkon palosta säilyi myös osa kirkonkelloista, jäljelle jäänyt osa on nähtävissä kirkon tiloissa. ==Lähteet== == Aiheesta muualla == * Rantasalmen kirkko entisen Rantasalmen seurakunnan sivustolla * Kirkon kuva Luokka:Josef Stenbäckin suunnittelemat rakennukset Luokka:Suomen kivikirkot Luokka:Etelä-Savon kirkkorakennukset Luokka:Rantasalmen nähtävyydet Luokka:Rantasalmen rakennukset ja rakennelmat
Portugalinkielisten maiden yhteisö

Portugalinkielisten maiden yhteisö (, CPLP) on portugalinkielisten maiden välisiä suhteita tukeva organisaatio, joka on perustettu vuonna 1996. Macao, joka oli vuoteen 1999 asti Portugalin siirtomaa, on toistaiseksi jättäytynyt yhteisön ulkopuolelle. Bissaussa vuonna 2006 pidetyssä kokouksessa jäsenvaltioiden kulttuuriministerit valitsivat toukokuun viidennen Portugalinkielisen kulttuurin päiväksi (). Järjestön nykyinen pääsihteeri on itätimorilainen Zacarias da Costa. Hän aloitti tehtävässä vuonna 2021. == Jäsenvaltiot == * * * * * * * * * Lähde: == Kokoukset == Järjestys Isäntämaa Paikka Vuosi I Lissabon 1996 II Praia 1998 III Maputo 2000 IV Brasília 2002 V São Tomé 2004 VI Bissau 2006 VII Lissabon 2008 VIII Luanda 2010 IX Maputo 2012 X Dili 2014 XI Manaus 2016 XII Sal 2018 XIII Luanda 2021 == Pääsihteerit == Pääsihteeri Virassa Valtio Marcolino Moco 17. heinäkuuta 1996 – heinäkuu 2000 Dulce Maria Pereira heinäkuu 2000 – 1. elokuuta 2002 João Augusto de Médicis 1. elokuuta 2002 – huhtikuu 2004 Zeferino Martins huhtikuu 2004 – heinäkuu 2004 Luís de Matos Monteiro da Fonseca heinäkuu 2004 – heinäkuu 2008 Domingos Simões Pereira 25. heinäkuuta 2008 – 20. kesäkuuta 2012 Murade Isaac Murargy 20. heinäkuuta 2012 – 9. tammikuuta 2017 Maria do Carmo Silveira 9. tammikuuta 2017 – 1. tammikuuta 2019 Francisco Ribeiro Telles 1. tammikuuta 2019 – 17. heinäkuuta 2021 Zacarias da Costa 17. heinäkuuta 2021 – == Lähteet == == Aiheesta muualla == * Viralliset sivut Luokka:Kansainväliset järjestöt Luokka:Portugalin kieli Luokka:Yhdistyneiden kansakuntien tarkkailijajäsenet
Luhangan kirkko

Luhangan kirkko eli Luhangan kesäkirkko rakennettiin hirrestä vuosina 1891–1893, ja sen on suunnittelut Josef Stenbäck. Kirkossa on noin 1 500 istumapaikkaa.Luhangan kesäkirkko. Joutsan seurakunta. Kirkko on muodoltaan päätytornillinen pitkäkirkko, ja sen kuoripuolella on muun katon harjaa matalampiharjainen poikkisuuntainen laiva. Tyylisuunnaltaan kirkko edustaa uusgotiikkaa. Kirkko kuuluu nykyään Jyväskylän seurakunnalle. Seurakunta oli tilannut Stenbäckiltä ”yksinkertaiset ja halvat” piirustukset. Rakennusmestarina työskenteli Jakob Östman. Urut on rakentanut A. Jurva 1897 ja niissä on 18 äänikertaa. Alttaritaulun on maalannut Selinda Danielsson 1906, ja se kuvaa Jeesusta, joka seisoo ovella ja kolkuttaa. Kirkko muistuttaa Stenbäckin suunnittelemia Heinäveden ja Hankasalmen kirkkoja. Molemmat ovat päätytornillisia pitkäkirkkoja, joissa on kuoripäässä lyhyet ristivarret.Luhangan kirkko . Finnica. Viitattu 5.1.2014. Luhangan kirkkoa suunniteltiin rakennettavaksi pystyhirsistä, mutta kuitenkin se toteutettiin perinteisesti lamasalvostekniikalla. Kirkkorakennuksen muodoissa uusgotiikan vertikaalisuus ilmenee alaspäin levenevinä tukipilareina. Kirkkosalin ristikeskuksen kupoli on toteutettu kauniina konstruktiona ja sama muoto kertautuu kuorissa. Kirkossa on säilynyt lähes alkuperäinen sisustus. Kirkkosali on vuoraamaton, eikä sinne ole asennettu lämmityslaitteita tai sähkövaloa. Kirkko on käytössä vain kesäisin, ja sitä kutsutaankin Luhangan kesäkirkoksi. Jyväskylän seurakunnalla on Luhangan alueella myös ns. Talvikirkko, joka sijaitsee edellä mainitun kesäkirkon läheisyydessä. Luhangan ensimmäinen kirkko vuodelta 1766 oli pitkäkirkko, jossa oli runkohuonetta matalammat kylkiäiset. Tapulin pystytti Jaakko Jaakonpoika Leppänen vuonna 1799. Samuli Edelmannin Virsiä-levyt on äänitetty Luhangan kirkossa.Kesäkoti Salvia. Viitattu 5.1.2014. == Lähteet == == Aiheesta muualla == * * Jyväskylän seurakunta: Luhangan kirkko * Sisäkuva. Finnica. * Kuva. Joutsan seurakunta. Luokka:Josef Stenbäckin suunnittelemat rakennukset Kirkko Luokka:Suomen puiset pitkäkirkot Luokka:Keski-Suomen kirkkorakennukset Luokka:Suomen 1890-luvulla rakennetut kirkot Luokka:1893 Luokka:Jyväskylän seurakunta
Silvo

Silvo on suomalainen miehen etunimi. Silvo on muunnos latinalaisperäisestä nimestä Sylvester, joka tarkoittaa 'metsäläistä', 'metsässä asuvaa'. Suomen almanakassa nimi on ollut vuodesta 1929 lähtien rinnakkaismuotonsa Sylvesterin rinnalla. Sylvesterin ja Silvon nimipäivä on 31. joulukuuta. Vuoden 2019 loppuun mennessä Silvo-nimen on Digi- ja väestötietoviraston tietojen mukaan saanut noin 250–260 henkilöä, joista alle 20 on naisia. == Tunnettuja Silvoja == * Silvo Ahtiainen (1935–1996), suomalainen yritysjohtaja ja kauppaneuvos * Silvo Lahtela (s. 1959), saksalainen kirjailija * Silvo Plut (1968–2007), slovenialainen sarjamurhaaja * Silvo Sokka (1930–2010), suomalainen huijari, "rakettilentäjä" === Silvo sukunimenä === Silvo on tai on ollut myös seuraavien suomalaisten henkilöiden sukunimi: * Erkki Silvo (1934–2014), eversti * Olavi Silvo (1919–1999), yrittäjä ja yritysjohtaja, teollisuusneuvos * Olavi Silvo (1922–1981), nuortenkirjailija * Satu Silvo (s. 1962), näyttelijä * Topi Silvo (1875–1961), kauppias, yritysjohtaja ja kauppaneuvos == Lähteet == * * ===Viitteet=== Luokka:Etunimet
Orvo

Orvo on suomalainen miehen etunimi. Orvo kuuluu kansallisromanttisiin nimiin ja Elias Lönnrotin sanakirjassa 'orvo' tarkoitti samaa kuin 'orpo'. Orpo kuului 1890-luvulla Kansanvalistusseuran kalenteriin ja nimi muuttui myöhemmin muotoon Orvo. Suomen almanakassa Orvo on ollut vuodesta 1950 lähtien. Orvo ei ole kovinkaan yleinen; Digi- ja väestötietoviraston tietojen mukaan Orvo-nimen on 1900-luvun alusta vuoden 2019 loppuun mennessä saanut 1300 miestä ja alle 30 naista. Pääosa nimen kantajista on syntynyt 1910 – 1940-luvulla. Orvojen lempinimiin kuuluu ainakin Orkko.Kustaa Vilkuna: Etunimet, Pirjo Mikkosen toimittama 5. painos vuodelta 2000, s. 173 Orvoa on käytetty myös Orvokin lempinimenä,Kustaa Vilkuna: Etunimet, Pirjo Mikkosen toimittama 5. painos vuodelta 2007, s. 174 vaikka Orvokki onkin naisennimi. == Tunnettuja Orvoja == * Orvo Bogdanoff, postikorttitutkija * Orvo Kiesi, yrittäjä ja yritysjohtaja, teollisuusneuvos * Orvo Kokkonen, pesäpalloilija * Orvo Kontio, tuottaja, Sirkus Papukaija-televisio-ohjelman sirkustirehtööri * Orvo Kärkönen, toimittaja, elokuvakäsikirjoittaja, suomentaja ja runoilija * Orvo Lehmus, yritysjohtaja ja teollisuusneuvos * Orvo Raippamaa, taidemaalari ja parapsykologian ja rajatiedon tuntija * Orvo Saarikivi, ohjaaja == Lähteet == * * ===Viitteet=== Luokka:Etunimet
Calvin Smith

Calvin Smith (s. 8. tammikuuta 1961) on entinen yhdysvaltalainen yleisurheilija. Hän lopetti uransa syksyllä 1996. 1980-luvulla ja 1990-luvulla Calvin Smith oli yksi parhaista pikajuoksijoista koko maailmassa. Hän pärjäsi kaikissa kisoissa, mutta olisi voinut voittaa enemmän, ellei voittojen tiellä lähes aina olisi ollut Carl Lewis. Vuonna 1981 Smith ei pärjännyt kovinkaan hyvin kilpailuissa. Seuraavana vuonna hän voitti Yhdysvaltain mestaruuden 200 metrillä yleisessä sarjassa. Jim Hinesilla oli maailmanennätysaika 9,95 ja Calvin Smith juoksi ajan 9,91, mutta myötätuulta oli kyseisen juoksun aikana 2,1 metriä sekunnissa, joten hän ei saanut uutta maailmanennätysaikaa. Hän juoksi 200 metriä aikaan 20,20. Smith voitti vuonna 1983 maailmanmestaruuden 200 metrillä ajalla 20,14 ja oli toinen 100 metrin juoksussa ajalla 10,21 häviten vain Carl Lewisille. Samoissa MM-kilpailuissa hän voitti 4 x 100 metrin viestin uudella maailmanennätysajalla 37,86. Samana vuonna Smith juoksi uuden maailmanennätysajan 9,93, jonka hän teki Yhdysvaltain ilmavoimien akatemian kentällä. Seuraavana vuonna hänen sijoituksensa oli neljäs Yhdysvaltain olympiakarsinnoissa, eikä hän päässyt mukaan muihin lajeihin, paitsi pikaviestiin. Tosin pikaviestissä tuli olympiakulta ja maailmanennätysaika 37,83. Vuonna 1985 hän voitti pikaviestin maailmancupissa ja GP-tittelin 200 metrin juoksussa. Vuonna 1987 Roomassa Smith voitti maailmanmestaruuskilpailuissa 200 metrillä. 100 metrin juoksuun ja pikaviestiin hän ei päässyt mukaan. Tuolloin voittoaika oli 20,16. Smithillä on myös olympiavoitto. Se on vuoden 1984 olympialaisista 4 × 100 metrin juoksusta. Soulista vuoden 1988 olympialaisista hänellä on pronssimitali 100 metriltä. Aluksi hänen sijoituksensa oli neljäs, mutta maailmanennätysajalla 9,79 voittanut Ben Johnson jäi kiinni dopingista ja menetti kultansa. Samana vuonna hän juoksi kaksi kertaa aikaan 9,87, mutta molemmat liian suureen myötätuuleen. Smith on pitänyt hallussaan 100 metrin juoksun maailmanennätystä tuloksella 9,93, jonka hän teki 3. heinäkuuta vuonna 1983. Hän juoksi sen Coloradossa. ==Ennätykset eri vuosina== * 1978: 100 jaardia aikaan 9,6 ja 200 jaardia aikaan 21,5. * 1979: 100 metriä aikaan 10,36 ja 200 metriä aikaan 21,22. * 1980: 100 metriä aikaan 10,17 ja 200 metriä aikaan 20,64. * 1982: 100 metriä aikaan 10,05 ja 200 metriä aikaan 20,20. * 1983: 100 metriä aikaan 9,93 (silloinen maailmanennätys) ja 200 metriä aikaan 19,99 * 1984: 100 metriä aikaan 10,11 ja 200 metriä aikaan 20,33. Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Vuonna 1961 syntyneet Luokka:Elävät henkilöt
Porton metro

Porton metro () on pikaraitiotiejärjestelmä Portossa, Portugalissa. Se avattiin vuonna 2002. Porton metro koostuu kuudesta linjasta ja 80 toiminnassa olevasta pysäkistä. Pituutta sillä on yhteensä noin 67 kilometriä. Pikaraitioliikenne kulkee keskustassa tunnelissa mutta muuten maanpinnalla, ja järjestelmää liikennöidään matalalattiaraitiovaunuilla. Sitä kutsutaan kuitenkin Porton metroksi markkinointisyistä. Pikaraitiotiet jatkuvat myös Porton rajojen ulkopuolelle, mm. Vila Nova de Gaiaan. == Järjestelmän laajentaminen == * D-linjaa jatketaan 3,15 km ja kolmen pysäkin verran Vila D'Esteen. Rakennustyöt alkoivat maaliskuussa 2021, ja liikennöinnin on tarkoitus alkaa vuoden 2024 alussa. * Uusi G-linja yhdistää Casa da Músican São Bentoon kulkien Cordoarian kautta. Linja tulee olemaan 2,7 kilometrin ja neljän pysäkin pituinen ja kokonaan maanalainen. Rakennustyöt alkoivat vuonna 2020, ja liikennöinnin on tarkoitus alkaa vuonna 2025. * Uusi H-linja yhdistää Casa da Músican Vila Nova de Gaiassa sijaitsevaan Santo Ovídioon. Linjan pituus tulee olemaan 6,3 km ja kahdeksan pysäkkiä. Rakennustöiden pitäisi alkaa vuonna 2023 ja liikennöinnin vuonna 2026. Oporto - Jardim Do Morro - 20110425 133656.jpg|Raitiovaunu D-linjalla Portometrotrain14.jpg|Raitiovaunu sisältä Validar Andante (Porto).jpg|Matkalippu ja sen lukulaite ==Lähteet== == Aiheesta muualla == * Viralliset sivut Metro Luokka:Pikaraitiotiet
Monacon lippu

Monacon valtiollisessa lipussa, on kaksi vaakasuoraa, yhtä suurta osaa, punainen yläpuolella ja valkoinen alapuolella. Lippu on samanlainen kuin Indonesian lippu paitsi että sen lyhyen ja pitkän sivun suhde 3:4, kun Indonesian lipussa se on 2:3. Monaco protestoi, kun Indonesia otti lähes samanlaisen lipun kuin Monacon lippu, mutta Indonesian lipun väitetään periytyvän vähintään yhtä kaukaa historiasta kuin Monacon lipun.Kiljunen 2013: osio Aasia, artikkeli Indonesia. Punainen ja valkoinen ovat olleet perinteiset Grimaldien dynastian heraldiset värit, ainakin vuodesta 1339 lähtien. Lipun muoto on kuitenkin vaihdellut eri aikoina. Monacon alkuperäinen lippu on samankaltainen kuin tämänhetkinen valtiolippu, vain vaakunan kannattajakuvat ovat hivenen erilaiset. Tätä alkuperäistä lippua käytettiin vuodesta 1297 aina 24. helmikuuta 1793 saakka ja uudelleen 30. toukokuuta 1814 ja 4. huhtikuuta 1881 välisenä aikana.Suuri lippukirja, s.133 Ranskan vallankumouksen aikana myös Monacon ruhtinaskunnassa, joka oli tällöin yhdistettynä Ranskaan, käytettiin trikoloria. Nykyinen kansallislippu, joka on hyvin yksinkertaistettu, otettiin käyttöön 4. huhtikuuta 1881. Ruhtinaskunnan vaakunasta on johdettu myös toisenlainen vaakuna, jossa punainen ja valkoinen muodostavat ”salmiakkikuvion”. Tätä lippua on käytetty eritoten 1600-luvulla erilaisissa tilaisuuksissa, ja niin ollen eräänlaisena epävirallisena lippuna. Nykyisinkin lippua käytetään edelleen epävirallisesti. ==Valtiolippu== Monacon valtiolippu, joka muodostuu Monacon suuresta vaakunasta, joka on sijoitettu valkoisella pohjalla, on käytössä valtion virastoissa. Sitä käytetään ruhtinaan palatsissa kun ruhtinas on paikalla virantoimituksessa. Sitä käytetään myös ruhtinaan huvijahdin lippuna. == Lähteet == * * === Viitteet === Luokka:Valtioiden liput lippu
Sauze d’Oulx

Sauze d’Oulx (vuodesta 1928 vuoteen 1947 Salice d’Ulzio) on Italiassa, Piemonten hallinnollisella alueella sijaitseva runsaan 1 000 asukkaan kunta. Sen pinta-ala on noin 17 neliökilometriäSauze d’Oulx Sapere.it Sauze d’Oulx Enciclopedia Treccani . Se on suosittu talvilomakohde varsinkin laskettelurinteidensä vuoksi, sillä se sijaitsee yli puolitoista kilometriä merenpinnan yläpuolella. Kunnassa myös järjestettiin Torinon 2006 talviolympialaisten freestylehiihtokilpailut. == Lähteet == == Aiheesta muualla == * Kuvagalleria Luokka:Torinon metropolikaupungin kunnat